runetrust/blame-folketinget-dk huggingface dataset:
Charlotte Bagge Hansen (M), 2025-09-09:
Tak for ordet.
Jeg har også glædet mig meget til ordførerens tale, og tak for den.
Jeg ventede bare på, at nu kommer den her tale, hvor Radikale kommer op og fortæller os alle sammen, hvordan tingene skal være, og hvad der er rigtigt.
Jeg ved ikke, om det er gået ordføreren forbi, at vi siden 1800-tallet har lavet den mest ambitiøse plan for, hvordan Danmark kommer til at se ud.
Vi udtager 250.000 ha til skov.
Vi investerer massivt i biodiversitet.
Vi har Kystvandrådet.
Vi har den grønne trepart, der arbejder derude.
Så tænker jeg, at det lyder meget godt, hvad ordføreren siger, men kunne ordføreren prøve at koble det op på lidt fakta?
Kom med lidt fakta om, at den her regering ikke har sat turbo på den grønne omstilling, samtidig med at den sørger for at geare erhvervslivet til at indgå i den her store forandring.
Giv mig nogle eksempler.
Lotte Rod (RV), 2025-09-09:
Vi har i Radikale Venstre presset på for, at vi har fået en klimalov, som jo har skubbet til udviklingen i Danmark, men med den her regering er det jo så gået i stå og går alt for langsomt.
Det er derfor, jeg siger, at vi i Radikale Venstre ønsker, at de grønne ambitioner skal op.
Vi ønsker en fuld grøn omstilling på 5 år.
Det er jo bare så ærgerligt, at Moderaterne har forspildt den chance i regeringen, men så må vi andre jo prøve at presse på.
Charlotte Bagge Hansen (M), 2025-09-09:
Jeg tænker ikke, at vi har forspildt nogen chance.
Vi valgte da at gå i regering og gå ind og tage ansvar og ikke som De Radikale: springe fra at gå i regering og dermed ikke gå ind og tage ansvar.
Lotte Rod (RV), 2025-09-09:
Derfor arbejder jeg jo også for, at vi får de afgørende mandater næste gang, sådan at vi kan få en nye regering, som fører en langt mere ambitiøs politik, fordi vi har brug for at gennemføre en grøn omstilling på 5 år.
Jeg håber virkelig, at Moderaterne vil læse de klimarapporter, der kommer, og tage det langt mere alvorligt, end man har gjort de seneste år, samtidig med at vi har brug for at lave et børneløft, der gør, at vi får gode børnehaver, gode skoler og gode fritidshjem.
Per Larsen (KF), 2025-09-09:
Tak for det, og tak for talen.
Nu er det jo finanslov, og så handler det jo sådan set meget om penge.
Jeg tænker lidt, at man har så stort et overskud på statsfinanserne i de her tider, og det jo er rigtig dejligt.
Men hvad tænker De Radikale, i forhold til om man skal blive ved med at puge pengene sammen i statskassen, eller man måske skulle give lidt slip på nogle af dem, sådan at danskerne fik en lidt lettere hverdag i forhold til at få økonomien til at hænge sammen?
Lotte Rod (RV), 2025-09-09:
Vores radikale hovedprioritet er de to ting, jeg har nævnt i dag, nemlig at vi ønsker en fuld grøn omstilling på 5 år, og at vi ønsker at give et børneløft.
Det er jo ikke, fordi vi pludselig er blevet socialister og bare tænker, at vi skal bruge flere og flere penge, men det er jo, fordi vi ønsker at lave en ny økonomisk model.
Altså, i dag har vi underfinansieret vores børnehaver og skoler, der gør, at vi til gengæld har en masse børn, som burde være i det almene, men som falder igennem og ender med både menneskeligt, men jo også økonomisk at koste langt dyrere.
Det samme er jo tilfældet med den grønne omstilling.
Vi har brug for at skrue tempoet op; vi har brug for at træffe de beslutninger, der skal til.
Per Larsen (KF), 2025-09-09:
Jamen det er jo klar tale.
Jeg kunne jo godt have ønsket mig, at Radikale havde lidt de samme ambitioner som os andre i forhold til at lempe lidt mere, sådan at danskernes hverdag blev lidt lettere.
Vi ved jo, at der er rigtig mange, som har en anspændt økonomi, og som må vende kronerne.
Derfor skuffer det mig en lille smule, at Radikale ikke også synes, at der måske var plads til, at man førte nogle af midlerne tilbage til borgerne.
Lotte Rod (RV), 2025-09-09:
Vi vil meget gerne være med til at lave skattereformer.
Det har vi jo også foreslået ad flere omgange.
Vi ønsker jo helt generelt, at det, vi gerne vil have mere af, skal være billigere, og at det, vi vil have mindre af, til gengæld skal være dyrere.
Derfor vil vi gerne have lettet skatten på arbejde, men jo så til gengæld øge skatter og afgifter dér, hvor det forurener, sådan at vi kan få mindre af det.
Benny Engelbrecht (S), 2025-09-09:
Derfor synes jeg, det er interessant at lytte til de prioriteter, som fru Lotte Rod signalerer her.
Jeg har lidt svært ved at se, hvordan det skal kunne løftes i den såkaldte KLAR-alliance, men det kan vi jo altid vende tilbage til.
Der er i hvert fald en anden alliance blandt de blå partier, altså det borgerlige fundament, hvor vi kan se, at det der katalog med 50 forslag er lidt tyndt, når det handler om klima og grønne initiativer.
En af de ting, som kataloget omfatter, er en afskaffelse af den kilometerbaserede klimaafgift for lastbiler.
Da Radikale jo engagerer sig i forhold til et par af de partier, som er med i Borgerligt fundament, igennem KLAR-alliancen, kunne jeg egentlig bare godt tænke mig at høre, hvad Radikales holdning er til det forslag fra Borgerligt fundament om at afskaffe den kilometerbaserede CO 2 -afgift.
Peter Kofod (DF), 2025-09-09:
Det skal forstås sådan, at der er fire blå partier, der jo sammen har sat et arbejde i gang, der skal kunne give danskerne nogle meget konkrete garantier for, hvad det er for et Danmark, man vågner op til, den dag der forhåbentlig – og meget snart, håber jeg –
er 90 blå mandater i Folketingssalen igen.
For man skal som dansker selvfølgelig vide, nogenlunde hvad det er, man kan gå ind til.
Og så er det rigtigt, at der jo er et styrkeforhold, som man må tage stilling til også.
Altså, vi er jo ikke en del af KLAR-alliancen, og derfor vil jeg heller ikke tage stilling til KLAR-alliancens politik.
Men jeg vil da igen tilbyde hr. Jens Joel og Socialdemokratiet, at vi kan lave en aftale nu her.
Vi kan rulle beløbsgrænsen tilbage til det, den var, før Socialdemokratiet senest gik i regering.
Hvis der er nogen, der har lempet reglerne for import af arbejdskraft – og vi taler ikke hjernekirurgen eller det allermest avancerede her, vi taler ganske almindelige jobs – og hvis der er nogen, der har gjort noget for at åbne den dør, er det da Socialdemokratiet.
Jens Joel (S), 2025-09-09:
Nej, det er ikke Socialdemokratiet.
Det, vi faktisk lavede lige før sommer, var at sige, at måden, man får nemmere adgang til udenlandsk arbejdskraft på, er ved at have overenskomster og ved at have styr på arbejdsforholdene.
Vi har også i den aftale endelig aftalt det id-kort, som jeg håber og tror at Dansk Folkeparti også synes er en god idé, for at få bedre styr på det.
Så vi siger både: Hvem er det, der kommer hertil, og hvordan passer de ind?
Hvad kommer de til?
Er det ordnede forhold?
Og så får vi i øvrigt en bedre kontrol.
Det synes jeg at vi skal fortsætte med.
Men grunden til, at jeg spørger, er selvfølgelig, at hr. Peter Kofods partiformand stod sammen med de andre blå ledere i weekenden, og derfor er det interessant at vide, om det er et sted, hvor Dansk Folkeparti kan finde på at give køb på det, for det er jo ingen hemmelighed, at de andre blå partier ønsker at åbne døren noget mere på vid gab for udenlandsk arbejdskraft.
Peter Kofod (DF), 2025-09-09:
Så kunne vi jo ende samme sted som Socialdemokratiet, ikke?
Så kunne man også ende med at sidde i en regering, hvor man accepterer, at der er en eller anden finte, der bliver udnyttet på Roskilde Universitet til at få en masse mennesker ind, som i virkeligheden ikke læser, men har et andet arbejde.
Den situation kunne vi ikke tænke os at være i.
Så jeg kan afvise det meget klart.
Vi har ikke tænkt os at lave de samme fejl, som Socialdemokratiet gør lige nu, mens vi taler.
Thomas Skriver Jensen (S), 2025-09-09:
Uanset om man går ind i en regering, eller om man kommer til at være støtteparti, kommer Dansk Folkeparti så til at vælte regeringen, hvis en borgerlig regering efter et folketingsvalg får som politik og det står i regeringsgrundlaget, at man vil forringe Arnepensionen, slagte seniorpensionen og blive ved med at lade folkepensionsalderen stige?
Grunden til, at jeg spørger, er, at hr. Peter Kofod jo væver til højre og venstre på hr. Thorkild Holmboe-Hays udmærkede spørgsmål tidligere.
Peter Kofod (DF), 2025-09-09:
Tak for spørgsmålet.
Alle de ting, som hr. Thomas Skriver Jensen nævner nu, er jo noget, Lars Løkke Rasmussen går rundt og fantaserer om og taler om.
Hvis I vil afkræve os de garantier, og det er jo okay at man står og siger det i Folketingssalen, så synes jeg, at vi skal finde en løsning på alle de ting nu.
Socialdemokratiet har en gylden mulighed.
Vi kan bare lave en aftale, der lægger loft over pensionsalderen, hvis I egentlig vil det.
Det ved jeg faktisk ikke om Socialdemokraterne vil; beskæftigelsesministeren sagde noget andet i debatten for nylig.
Vi kan lave en aftale nu, der sikrer Arnepensionen i fremtiden.
Vi kan lave en aftale nu, der garanterer seniorpensionen i fremtiden.
Så det er lidt noget snak, at mens I sidder i regering med Lars Løkke Rasmussen, der vil dræbe alle de her ordninger, går I så rundt og mener, at I er i en position, hvor I kan bede os andre om garantier.
Altså, det kan godt være, I kan pege én finger fremad, men der stritter trods alt tre tilbage.
Thomas Skriver Jensen (S), 2025-09-09:
Det, Socialdemokratiet siger før et valg, gør vi også efter et valg, og det er f.eks. Arnepensionen et rigtig godt eksempel på.
I brugte det meste af sidste folketingsår på at slå sig selv for brystet i udlændingedebatten med en hel række forslag, som I bare kunne have gennemført, dengang I selv var det største støtteparti – var det 37 mandater, Dansk Folkeparti havde på et tidspunkt?
Men man valgte at lade være, fordi man sagde, at man ikke havde nogen indflydelse, selv om man havde 37 mandater; man kunne have væltet en minister på det tidspunkt, men man gjorde det ikke.
Derfor spørger jeg bare igen: Er det her så noget nyt, når vi snakker pension?
Har Dansk Folkeparti tænkt sig at gøre alvor af det, eller er det bare snak igen?
For jeg synes, der tegner sig et billede af Dansk Folkeparti, og det er ikke et med resultater.
Peter Kofod (DF), 2025-09-09:
Det er ganske enkelt noget sludder.
Altså, hvis der er nogen, der er verdensmestre i at lade være med at sige noget før valget og så gøre en hel masse bagefter, som er ubehageligt, så er det da Socialdemokraterne.
Den største demonstration på den anden side af vinduesglasset bag mig var dengang, hvor Socialdemokratiet afskaffede store bededag, og det gjorde I. Med åbne øjne afskaffede Socialdemokratiet store bededag.
Der var ingen, der vidste det her før et valg.
Alle var på dupperne og barrikaderne.
Så jeg synes, det er helt rimeligt, at man selvfølgelig diskuterer politik med den blå opposition og spørger, hvor den lægger snittet i forhold til forskellige ting.
Måske er den ærlige og gode måde at gøre det på bare at efterleve de samme krav og kvaliteter, som man kræver af alle andre.
Anne Paulin (S), 2025-09-09:
Tak for det.
Det har faktisk været lidt af en lettelse her i debatten i dag at høre fra både hr. Ole Birk Olesen og hr. Per Larsen, at Dansk Folkeparti eller Danmarksdemokraterne ikke kommer til at kunne få nogen indflydelse på, om klimaafgiften i landbruget består, hvis der skulle komme en blå regering.
Men jeg kunne godt tænke mig at høre, hvad hr. Peter Kofod egentlig tænker omkring det.
Peter Kofod (DF), 2025-09-09:
I kan jo se det på vores afstemningslister: Vi har stemt imod.
Alle de afgifter, som bliver kastet ned i hovedet på danskerne, synes vi er trælse, og den her regering er rigtig dygtig til det, altså at vedtage nye afgifter, der skal gøre det dyrere at være dansker.
Det synes vi er træls.
Vi tror, der er mange danskere, der står ude ved kasseapparatet og synes, det er blevet for dyrt at købe ind.
Det kunne vi ikke tænke os at være med til at gøre dyrere.
Jeg synes også, at det er noget overgearet at høre på den socialdemokratiske kampagne, der skal sætte fokus på, at alle i blå blok skal være enige om alt hele tiden, for sådan er det jo ikke.
Sådan er det jo ikke.
Vi er nogle forskellige partier.
Det må vi godt være.
Så må vælgerne jo beslutte, hvad styrkeforholdet er i blå blok, fuldstændig ligesom vælgerne jo beslutter, hvad styrkeforholdet er i rød blok.
Så hvis man nu er socialdemokrat og synes, at det der med store bededag godt nok var træls ligesom alle de der andre ting, hvor man synes, at Socialdemokratiet er rendt fuldstændig væk fra det, man sagde før valget, jamen så synes man måske, at fru Pia Olsen Dyhr eller hr. Pelle Dragsted eller en gang imellem også Dansk Folkeparti gør det bedre.
Og det er jo sådan, det er.
Anne Paulin (S), 2025-09-09:
Tak for svaret, og selvfølgelig har jeg respekt for, at I er forskellige partier.
Er det sådan, vi skal forstå det?
Lotte Rod (RV), 2025-09-09:
Det er vi ikke enige i.
I Radikale Venstre vil vi gerne samarbejde med venstre side af salen om det, vi gerne vil bruge pengene på – jeg oplever, at vi har en fælles interesse i, at vi gerne vil have stærkere børnehaver og stærkere skoler og presser på for at lave hurtigere handling på klima.
Men til gengæld har vi et meget stærkt samarbejde med blå partier om at lave reformer, for det er jo klart, at det i forhold til pengene skal hænge sammen.
En del af vores generationskontrakt i Radikale Venstre er jo at udfase nogle af de tidligere pensionsordninger for til gengæld at have råd til at investere i vores børn.
Derfor samarbejder jeg meget gerne både til højre og til venstre i salen.
Benny Engelbrecht (S), 2025-09-09:
Det er meget interessant at høre, at man sådan samarbejder til den ene side, når pengene skal bruges, og til den anden side, når pengene skal findes.
Der er i øvrigt ingen reformer overhovedet i det her borgerlige fundament, som jeg også var inde på i min ordførertale.
Bare lige for at få afklaret et enkelt spørgsmål om noget, der har været oppe i den offentlige debat som en mulig indtægtsside, fra Radikale: Er det et radikalt forslag at indføre en afgift på oksekød?
Thorkild Holmboe-Hay (S), 2025-09-09:
Tak, og tak til ordføreren for talen.
Jeg har et ønske, og det er, at ordføreren tydeliggør De Radikales position inden for et af de emner, som har fyldt her i salen i dag, men også fylder i danskernes sind, nemlig pension.
Vil ordføreren ikke med få ord klargøre, hvad Radikales holdning er til de tre pensionsordninger?
Lotte Rod (RV), 2025-09-09:
Vi ønsker i Radikale Venstre at lave en ny generationskontrakt, hvor vi udfaser den tidlige Arnepension og efterlønnen og kun lader seniorpensionen være tilbage, for at vi så til gengæld har råd til at lave et børneløfte på 5 mia. kr., som er det, der skal til, for at vi kan have gode vuggestuer gode børnehaver, gode skoler, gode fritidshjem og -klubber.
Det er vores generationskontrakt.
Så savner jeg jo her i Folketinget en endnu mere seriøs debat om, hvad vi gør for at have et godt arbejdsmiljø for dem, der selvfølgelig skal undgå at blive nedslidt.
Hvordan kan vi gøre det nemmere at blive omskolet?
Thorkild Holmboe-Hay (S), 2025-09-09:
Nu nævner ordføreren, at det er en god generationskontrakt, men er det foreneligt med en god samfundskontrakt at afskaffe pensionsordninger så massivt, som De Radikale lægger op til?
Lotte Rod (RV), 2025-09-09:
Ja, for vi mener i Radikale Venstre, at hvis man er nedslidt, skal man selvfølgelig kunne trække sig tilbage, men vi mener ikke, det skal være generelle ordninger.
Benny Engelbrecht (S), 2025-09-09:
Tak for indikationen af at møde forhandlingsvillige op.
Så tak for det.
I forhold til det kunne jeg egentlig bare godt tænke mig at spørge om noget.
Fru Christina Olumeko var inde på spørgsmålet om afgiftsnedsættelse for elektricitet; det kan jo også være med til understøtte den grønne omstilling i forhold til elektrificeringen af samfundet.
Så det var bare et spørgsmål om, om det var en rød linje for Alternativet, at det var med, eller om det ville være noget, man ville kunne anerkende og acceptere.
Mads Madsen Henriksen (S), 2025-09-09:
Tak for talen, og tak for din beretning fra ferien i Italien.
Det er et dejligt sted at holde ferie.
Men det efterlod mig da med et par spørgsmål, som jeg håber at ordføreren vil hjælpe mig med.
Over de seneste år har det været sjældent at høre Italien brugt som et forbillede for økonomi, så det kom bag på mig, at ordføreren ser mod Italien for at finde inspiration.
Jeg kommer bare med et par nedslag her: Beskæftigelsesgraden i Danmark er over 80 pct., og i Italien er den på omkring de 67 pct.
For kvinder gør det sig gældende, at den er 56 pct. i Italien, mens den i Danmark er 76.
Så mit spørgsmål til ordføreren er: Er målet for Liberal Alliance at trække personer ud af arbejdsstyrken?
For selv om jeg elsker min mor inderligt, tænker jeg ikke, at min arbejdsplads vil have hende siddende i et storrumskontor hver dag, som dit ellers malende billede fra den italienske restaurant kunne vise.
Men værre bliver det faktisk endnu, når vi ser på statsunderskuddet, som i Italien det seneste par år – i hvert fald i 2023 – er 7,2 pct. af bnp, mens det sidste år var lidt bedre på 3,4 pct. af bnp.
Til sammenligning er der i Danmark, som vi har snakket om hele dagen, et stort overskud.
Så mit andet spørgsmål er: Ønsker Liberal Alliance sig italienske tilstande, ud over at det er dejligt at holde ferie der?
Christina Olumeko (ALT), 2025-09-09:
Tak til ordføreren for et godt spørgsmål.
I Alternativet bakker vi faktisk op om afgiftslempelsen for elektricitet.
Der er sådan lidt for og imod, i forhold til om det gavner den grønne omstilling, men det, der har vægtet højt for Alternativet, er, at det dels har en lighedsskabende effekt for de husholdninger, som er ramt hårdt på pengepungen, dels at det kan gøre det nemmere at gøre at lave lokale energifællesskaber og nemmere for kommuner at opsætte solceller på tagene, og derfor synes vi faktisk, at det er et fint forslag fra regeringen.
Benny Engelbrecht (S), 2025-09-09:
I forhold til det tænker jeg måske også bare, at det er relevant at tage med, at der jo også i forslaget ligger en forenkling, i forhold til at kommunerne netop kan sætte solceller på deres tage.
Christina Olumeko (ALT), 2025-09-09:
Ja, lige præcis.
Det ligger der faktisk i finanslovsforslaget, og det er vi rigtig glade for at regeringen har taget initiativ til til at tage fat i, for det har været en udfordring.
Nu har jeg selv været kommunalpolitiker, før jeg fik lov til at komme herind i Folketinget, og det har været en stor udfordring for kommunerne at få udnyttet deres tage til solceller.
Så det er rigtig godt, at vi får taget hånd om det.
Så på længere bane, i forhold til om afgiftslettelsen skal være permanent, håber vi i Alternativet, at vi kan tage en diskussion af, om det er der, pengene er bedst brugt, men for de næste 2 år er vi i hvert fald med på den.
Charlotte Bagge Hansen (M), 2025-09-09:
I forhold til at danskerne nu har fået flere penge mellem hænderne, hvad tænker Alternativet så at man ellers kunne gøre for at hæve levestandarden for danskerne?
Lotte Rod (RV), 2025-09-09:
Det var ikke det, jeg sagde.
Altså, for mig er det fuldstændig afgørende, at man kan være barn i det her land, og at man ikke vokser op i fattigdom.
Men når vi i Radikale Venstre foreslår, at en bakke oksekød skal koste 10 kr. mere, er det, fordi afgifterne skal afspejle den forurening, det har, og det skal være med til at omlægge vores forbrug.
Jeg tror, det går to veje.
Jeg tror, at det vigtigste jo er, at vi lærer at lave nye retter.
Altså, vi skal jo alle sammen prøve at lave mad med ting, vi ikke har prøvet før.
Vi kommer til at gå igennem et kulinarisk eventyr igennem de næste år.
Men det betyder også noget, at afgifterne gør, at det kan svare sig at købe grønt og frugt.
Peter Kofod (DF), 2025-09-09:
Jeg kan simpelt hen ikke lide, at ordføreren siger, at det er nødt til at gøre lidt ondt.
Jeg synes ikke, det skal gøre ondt på nogen at købe ind.
Jeg synes godt nok, at det er ubehageligt at tænke over, at hvis der er forældre, der står dernede og ikke kan få råd til at lave aftensmad til deres børn, så står der en ordfører på Folketingets talerstol og siger, at det er nødt til at gøre lidt ondt, for det er det, den grønne omstilling koster; så må de bare spise nogle bønner i stedet for eller havregryn, eller hvad ved jeg.
Det synes jeg faktisk er ubehageligt.
Lotte Rod (RV), 2025-09-09:
Vi ønsker at lave klimaafgifter, sådan at det, der forurener, skal blive dyrere, og at det, der er grønt, til gengæld skal blive billigere.
Noget af det, som forurener meget mere, end jeg tror de fleste danskere ved, er vores forbrug af oksekød.
Derfor giver det mening, at vi, samtidig med at vi alle sammen skal blive dygtigere til at lave nye retter, laver afgifterne på en måde, hvor det, når vi står nede i supermarkedet, faktisk kan svare sig at vælge noget, der er grønnere.
Rosa Eriksen (M), 2025-09-09:
Tak, og tak for talen.
Jeg vil godt tale om det her med udsatte børn, og jeg ved ikke, om jeg hørte ordføreren rigtigt, at det var noget med nogle børnefeer, der hjalp udsatte børn med at få gymnastiktasken med og få madpakken smurt, og hvad det ellers var.
Jeg kunne godt tænke mig at høre: Hvad er Radikale Venstres mere langsigtede plan for udsatte børn?
Og her taler jeg ikke om børn, der nødvendigvis bor hjemme ved deres mor og far eller lignende.
Altså, hvad er Radikales plan i forhold til anbragte børn og børn, der er udsat for vold?
Hvor ville Radikale Venstre sætte ind der?
Lotte Rod (RV), 2025-09-09:
Vold mod børn er jo et af de steder, hvor regeringen har skuffet.
Jeg havde jo en forventning om, at denne her regering i finanslovsforslaget ville komme med de penge, der skal til for at løfte hele indsatsen for at hjælpe børn noget bedre.
Og så er vi jo generelt i Radikale Venstre optaget af at afskaffe fattigdom blandt børn og børnefamilier i Danmark.
Jeg synes, det er en af de ting, som er pinlige, altså at det er gået tilbage i Danmark.
Jeg synes helt grundlæggende, vi er så rigt et land, at ingen børn burde vokse op i fattigdom, og derfor går vi ind for at genindføre fattigdomsgrænsen.
Rosa Eriksen (M), 2025-09-09:
Tak for svaret.
Så jeg skal lige forstå: I Radikale Venstre vil I gerne bekæmpe børnefattigdom, men I vil gøre fødevarer dyrere for danskerne.
Det kan godt være, jeg misforstår ordføreren, men det hænger jo ikke helt sammen.
Er der i alliancen, som der blev refereret til tidligere, et fundament for at afskaffe børnefattigdom og bruge så mange ressourcer, det ville kræve at gøre det?
Lotte Rod (RV), 2025-09-09:
Men igen er det jo ærgerligt, at Moderaterne har valgt at bruge pengene på at gøre chokolade og kaffe billigere.
Altså, hvorfor går man ikke ind og tager det grønne ansvar og sørger for, at det er de ting, der er grønne, og der er sunde, som bliver billigere?
Det er det, vi vil prioritere pengene på i Radikale Venstre, sådan at når man er nede at handle ind, kan det svare sig at købe det, der er grønt og sundt.
Jo, det kan jeg bekræfte, og det er jo det dejlige ved, at Radikale Venstre er sådan et gammelt socialliberalt parti; vi kan jo arbejde sammen med både højre og venstre.
Jeg kan se noget godt i politikken fra både højre og venstre, og vi kommer til at blive ved med at bygge alliancer på kryds og tværs.
Dennis Flydtkjær (DD), 2025-09-09:
Det skal man egentlig have ros for; det er jo lige præcis sådan, politik skal være, altså at vi kan komme med forskellige anskuelser, og så kan vi finde aftaler.
Så det er måske lidt en spøjs argumentation, at vi alle sammen lige pludselig skal være enige herinde, lige fra Radikale Venstre til Danmarksdemokraterne.
Noget andet er: Socialdemokraterne kører meget i, at der er manglende finansiering i vores 50-punktsplan.
Nu ved jeg jo, at ordføreren er en grundig ordfører, og på side 23 af regeringens pjece om finanslovsforslaget, er der en pæn, blank side, når det handler om finansieringen.
Opfatter ordføreren også finanslovsforslaget fra regeringen sådan, at man bare bruger løs af råderummet, altså at man har en vækst på 5,4 pct. i år, ingen finansiering og bare skovler penge ud af statskassen?